Suuri valiokunta

Suuri valiokunta (SuV) on eduskunnan valiokunta, joka vastaa Euroopan unionia koskevien asioiden ja tiettyjen lakiehdotusten käsittelystä eduskunnassa.

Historiallisesti suuri valiokunta oli eräänlainen kompromissi yksi- ja kaksikamarisen parlamentin välillä, eduskunnan ”ylähuone”. Kun Suomi siirtyi vuonna 1907 suoraan säätyvaltiopäivistä yksikamariseen parlamenttiin, kaikki eivät luottaneet koko kansan joukosta vapailla vaaleilla valittavien kansanedustajien kykyihin. Suureen valiokuntaan ajateltiinkin valittavaksi kokeneita kansanedustajia, jotka varmistaisivat täysistunnon ensimmäisessä käsittelyssä lakiesityksiin mahdollisesti tehtyjen muutosten olevan asianmukaisia.

Nykyään suuri valiokunta osallistuu vain sellaisten lakiehdotusten käsittelyyn, joissa eduskunnan täysistunnon ensimmäisessä käsittelyssä lakiehdotus on hyväksytty erikoisvaliokunnan mietinnöstä eriävästi. Suuri valiokunta voi yhtyä eduskunnan päätökseen tai ehdottaa siihen muutoksia, joista eduskunta sitten äänestää.

Euroopan unionin asiat
Eduskunta tekee lakiesityksiin täysistunnon ensimmäisessä käsittelyssä muutoksia vain harvoin, ja suuren valiokunnan rooli oli varsin vähäinen ennen Suomen liittymistä Euroopan unioniin. Silloin suuri valiokunta sai tehtäväkseen Euroopan unionia koskevien asioiden käsittelyn eduskunnassa lukuun ottamatta ulko- ja turvallisuuspolitiikkaa, jotka käsitellään ulkoasiainvaliokunnassa.

Ennen Eurooppa-neuvoston kokouksia pääministeri informoi suurta valiokuntaa huippukokouksen asialistan asioista ja raportoi kokouksen jälkeen asioiden käsittelyn etenemisestä. Myös Euroopan unionin neuvoston kokouksiin osallistuvat ministerit informoivat suurta valiokuntaa ennen kokousta ja raportoivat kokouksen jälkeen sen kulusta. Näin eduskunta pystyy seuraamaan valtioneuvoston toimintaa Euroopan unionin päätöksenteossa, ja vastaavasti valtioneuvoston jäsenet saavat suuressa valiokunnassa kuulla, mikä on eduskunnan kanta Euroopan unionin tasolla käsiteltäviin asioihin.

Kun valtioneuvosto lähettää eduskunnalle kirjelmän sellaisista Euroopan unionin säädös-, sopimus- tai toimenpide-ehdotuksista, jotka kuuluvat eduskunnan toimivaltaan, suuri valiokunta muotoilee eduskunnan vastauksen valtioneuvostolle. Kirjelmässä valtioneuvosto ilmoittaa eduskunnalle myös oman kantansa kyseiseen ehdotukseen. Suuri valiokunta muodostaa puolestaan erikoisvaliokuntien lausuntojen pohjalta eduskunnan kannan asiaan. Valtioneuvosto voi myös valiokunnan pyynnöstä tai omasta aloitteestaan informoida suurta valiokuntaa asioiden valmistelusta EU:ssa.

 Valiokunta ennen vuoden 1990 uudistusta 
Ennen vuoden 1990 uudistusta kaikki lakiasiat, jotka erikoisvaliokunta valmisteli, käsiteltiin suuressa valiokunnassa.

Suuren valiokunnan asettaminen, kokoonpano, tehtävät ja rooli lainsäädännön valmistelussa määriteltiin vuoden 1928 valtiopäiväjärjestyksen 42 §:ssä ja 66 §:ssä. Suuri valiokunta oli asetettava 5 päivän kuluessa valtiopäivien avaamisesta, ja sinne oli valittava 45 varsinaista jäsentä sekä tarvittava määrä varajäseniä.

Täysistunnon ensimmäisen käsittelyn jälkeen asia lähetettiin suureen valiokuntaan, joka antoi lausunnon ja teki aiheelliseksi katsomansa ehdotukset ja muutokset. Eduskunnan toisessa käsittelyssä esiteltiin suuren valiokunnan mietintö, josta eduskunta teki päätöksen. Jos suuren valiokunnan ehdotus kaikin puolin hyväksyttiin, julistettiin toinen käsittely päättyneeksi. Ellei suuren valiokunnan ehdotusta hyväksytty muuttamattomana, lähetettiin lakiehdotus, sanamuodoltaan semmoisena kuin se eduskunnan päätöksellä oli hyväksytty, takaisin suureen valiokuntaan, jonka tuli puoltaa ehdotusta sellaisenaan tai muutettuna tai esittää se hylättäväksi. Jos suuri valiokunta oli ehdottanut muutoksia, päätti eduskunta niiden hyväksymisestä tai hylkäämisestä, jonka jälkeen asian toinen käsittely julistetaan päättyneeksi. Jos suuren valiokunnan mietintö sisälsi lakiehdotuksen, toisessa käsittelyssä ei tehty ehdotusta koko lakiehdotuksen hylkäämisestä. Asian toisen käsittelyn kestäessä eduskunta sai vaatia uuden lausunnon siltä erikoisvaliokunnalta, joka asian oli valmistellut, tai joltakulta muulta erikoisvaliokunnalta. Sama oikeus oli suurella valiokunnalla.

Hallituksen esitys 89/1990 vp. sisälsi valtiopäiväjärjestyksen uudistuksen, jonka mukaan suuren valiokunnan tehtäviä muutettiin siten, että se osallistui lakiehdotusten käsittelyyn vain, jos eduskunta on niin päättänyt ensimmäisessä käsittelyssä tai jos eduskunta oli toisessa käsittelyssä muuttanut käsittelyn pohjana olevaa valiokunnan ehdotusta. Samalla suuren valiokunnan vähimmäisjäsenmäärä pienennettiin 45 jäsenestä 25 jäseneen.Hallituksen esitys HE 89/1990

Valiokunnan jäsenet
Suuressa valiokunnassa on 25 jäsentä ja 13 varajäsentä. Kokous on päätösvaltainen kun läsnä on 17 jäsentä. Muista valiokunnista poiketen kaikilla kansanedustajilla on oikeus olla läsnä suuren valiokunnan kokouksissa, kun se käsittelee lainsäädäntöasioita. Muissa asioissa läsnäolo-oikeus on vain valiokunnan jäsenillä ja varajäsenillä sekä Ahvenanmaan maakunnan vaalipiiristä valitulla kansanedustajalla. Vuoden 1907 valtiopäivistä aina vuoden 1990 valtiopäivien loppuun saakka suuressa valiokunnassa oli 45 jäsentä.

Jäsenet vaalikaudella 2023–2027
 JäsenPuolueVaalipiiri KokoomusKaakkois-Suomi KokoomusUusimaa KokoomusHelsinki KokoomusPirkanmaa KokoomusVarsinais-Suomi KokoomusKeski-Suomi PerussuomalaisetSavo-Karjala PerussuomalaisetKaakkois-Suomi PerussuomalaisetVarsinais-Suomi PerussuomalaisetSatakunta PerussuomalaisetUusimaa PerussuomalaisetUusimaa SDPHelsinki SDPHelsinki SDPKeski-Suomi SDPUusimaa SDPUusimaa SDPVaasa KeskustaPirkanmaa KeskustaVaasa KeskustaUusimaa VihreätVarsinais-Suomi VasemmistoliittoHelsinki RKPHelsinki KristillisdemokraatitPirkanmaa

Valiokunnan puheenjohtajat

PuoluePuheenjohtajaVuosiNuorsuomalaisetUuno Brander1907–1908SDPVäinö JokinenVanhasuomalaisetAkseli Listo1910–1917NuorsuomalaisetEero Erkko1917–1918Erik Alopaeus1918–1919EdistyspuolueOskari Mantere1919–1922SDPVäinö Hakkila1922–1923Kalle MyllymäkiEdistyspuolueOskari Mantere1924 MaalaisliittoJalo Lahdensuo1924–1927SDPJohan Aalto1928–1929Väinö Hakkila1929Johan Aalto1929–1930EdistyspuolueT. M. Kivimäki1930MaalaisliittoJalo Lahdensuo1930–1931Viljami Kalliokoski1931–1936Viljo Venho1936–1938Viljami Kalliokoski1938–1940Urho Kekkonen1940–1944Juho Koivisto1944–1951Mikko Tarkkanen1951–1954Veikko Vennamo1954Urho Kähönen1954–1957SDPValto Käkelä1957–1958SKDLPaavo Aitio1958–1959Esa Hietanen1959–1962 MaalaisliittoV. J. Sukselainen1962–1965SKDLLeo Suonpää1965–1966Kaino Haapanen1966–1970 SMPVeikko Vennamo1970–1972SKDLAnna-Liisa Korpinen1972–1974Paavo Aitio1974–1975Siiri Lehmonen1975–1979Lauha Männistö1979–1983SMPVeikko Vennamo1983–1987Juhani Kortesalmi1987–1990Heikki Riihijärvi1990–1991KokoomusPentti Mäki-Hakola1991–1995SDPTarja Halonen1995Erkki Tuomioja1995–1999KeskustaEsko Aho1999–2000Matti Vanhanen2000–2001Esko Aho2001–2003 KokoomusJyri Häkämies2003Ville Itälä2003–2004Jari Vilén2004–2007SDPJukka Gustafsson2007Erkki Tuomioja2007–2011Miapetra Kumpula-Natri2011–2014Riitta Myller2014–2015 KokoomusAnne-Mari Virolainen2015–2018Arto Satonen2018–2019 VihreätOuti Alanko-Kahiluoto2019Satu Hassi2019–2023 KokoomusHeikki Autto2023–2025Saara-Sofia Sirén2025–

Lähteet

Aiheesta muualla
 Suuren valiokunnan sivut


Luokka:Eduskunnan valiokunnat